stanford-oval/wikipedia huggingface dataset:
Formula 1 -kausi 2014
Sääntömuutokset

Vapaasti hengittävä 2,4-litrainen V8-moottori vaihtui tästä kaudesta lähtien turboahdettuun 1,6-litraiseen V6-moottoriin. Moottorien kierroslukujen rajoitus on 15 000 rpm, kun aiempi rajoitus oli 18 000 rpm.
F1-auton keula madaltui selkeästi. Keulan kärki saa olla vain 185 mm radan pinnan yläpuolella, kun vielä edellisellä kaudella se sai olla 550 mm korkeudella. Muutos tehtiin turvallisuussyistä, jotta keula ei osuisi toisen auton kuljettajaan sivuttaissuuntaisissa törmäyksissä. Samalla etusiipi kaventui 1800 millimetristä 1650 millimetriin. Takasiivestä poistui yksi poikittainen alaelementti.
Kineettistä energiaa kierrättävä KERS muuttui uuteen energian kierrätysjärjestelmään (ERS), joka hyödyntää moottorin tuottamaa hukkalämpöä.
Moottoreiden määrää kauden aikana vähennettiin viiteen kuljettajaa kohti. Moottori on jaettu kuuteen osaan, joista kutakin on viisi kappaletta. Mikäli yhden osan vaihtaa kuudennen kerran, seuraa 10 paikan lähtöruuturangaistus seuraavaan kilpailuun. Jos jokin jäljellä olevista osista vaihdetaan kuudenteen kappaleeseen, seuraa viiden paikan lähtöruuturangaistus seuraavaan kilpailuun.  Mikäli koko moottoriyksikkö vaihdetaan kerralla, kuljettaja joutuu lähtemään varikolta seuraavaan kilpailuun.
Auton minimipainoa, johon lasketaan mukaan kuljettajan paino, nostettiin 642 kg:sta 690 kg:aan painavampien moottoreiden takia.
Uusia rangaistusmuotoja ovat pienemmistä rikkeistä annettava viiden sekunnin aikasakko sekä kilpailukielto yhden kilpailun ajaksi kuljettajalle, joka on 12 kuukauden aikana saanut 12 rangaistuspistettä.
Kauden viimeisessä osakilpailussa jaettiin kaksinkertaiset pisteet, eli voittajalle 50 pistettä, toiseksi sijoittuneelle 36 pistettä jne.
Jatkossa F1-kuskit valitsevat oman kilpailunumeronsa, jota he käyttävät koko F1-uransa ajan, kuten esimerkiksi MotoGP:ssä. Numeron tulee olla näkyvissä auton keulassa sekä kuljettajan kypärässä.
Tulokset > Osakilpailut

Kauden viimeisestä kilpailusta jaettiin talleille ja kuljettajille tuplapisteet.
| Nro>  | Kilpailu | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Australian Grand Prix |  Lewis Hamilton (1.) |  Nico Rosberg (1.) |  Nico Rosberg (1.) |  Mercedes (1.) | Raportti |
| 2 |  Malesian Grand Prix |  Lewis Hamilton (2.) |  Lewis Hamilton (1.) |  Lewis Hamilton (1.) |  Mercedes (2.) | Raportti |
| 3 |  Bahrainin Grand Prix |  Nico Rosberg (1.) |  Nico Rosberg (2.) |  Lewis Hamilton (2.) |  Mercedes (3.) | Raportti |
| 4 |  Kiinan Grand Prix |  Lewis Hamilton (3.) |  Nico Rosberg (3.) |  Lewis Hamilton (3.) |  Mercedes (4.) | Raportti |
| 5 |  Espanjan Grand Prix |  Lewis Hamilton (4.) |  Sebastian Vettel (1.) |  Lewis Hamilton (4.) |  Mercedes (5.) | Raportti |
| 6 |  Monacon Grand Prix |  Nico Rosberg (2.) |  Kimi Räikkönen (1.) |  Nico Rosberg (2.) |  Mercedes (6.) | Raportti |
| 7 |  Kanadan Grand Prix |  Nico Rosberg (3.)  |  Felipe Massa (1.)  |  Daniel Ricciardo (1.) |  Red Bull Racing (1.) | Raportti |
| 8 |  Itävallan Grand Prix |  Felipe Massa (1.)  |  Sergio Pérez (1.) |  Nico Rosberg (3.)  |  Mercedes (7.) | Raportti |
| 9 |  Britannian Grand Prix |  Nico Rosberg (4.)  |  Lewis Hamilton (2.) |  Lewis Hamilton (5.) |  Mercedes (8.) | Raportti |
| 10 |  Saksan Grand Prix |  Nico Rosberg (5.)  |  Lewis Hamilton (3.) |  Nico Rosberg (4.)  |  Mercedes (9.) | Raportti |
| 11 |  Unkarin Grand Prix |  Nico Rosberg (6.)  |  Nico Rosberg (4.)  |  Daniel Ricciardo (2.) |  Red Bull Racing (2.) | Raportti |
| 12 |  Belgian Grand Prix |  Nico Rosberg (7.)  |  Nico Rosberg (5.)  |  Daniel Ricciardo (3.) |  Red Bull Racing (3.) | Raportti |
| 13 |  Italian Grand Prix |  Lewis Hamilton (5.) |  Lewis Hamilton (4.) |  Lewis Hamilton (6.) |  Mercedes (10.) | Raportti |
| 14 |  Singaporen Grand Prix |  Lewis Hamilton (6.) |  Lewis Hamilton (5.) |  Lewis Hamilton (7.) |  Mercedes (11.) | Raportti |
| 15 |  Japanin Grand Prix |  Nico Rosberg (8.)  |  Lewis Hamilton (6.) |  Lewis Hamilton (8.) |  Mercedes (12.) | Raportti |
| 16 |  Venäjän Grand Prix |  Lewis Hamilton (7.) |  Valtteri Bottas (1.) |  Lewis Hamilton (9.) |  Mercedes (13.) | Raportti |
| 17 |  Yhdysvaltain Grand Prix |  Nico Rosberg (9.)  |  Sebastian Vettel (2.) |  Lewis Hamilton (10.) |  Mercedes (14.) | Raportti |
| 18 |  Brasilian Grand Prix |  Nico Rosberg (10.)  |  Lewis Hamilton (7.) |  Nico Rosberg (5.)  |  Mercedes (15.) | Raportti |
| 19 |  Abu Dhabin Grand Prix |  Nico Rosberg (11.)  |  Daniel Ricciardo (1.) |  Lewis Hamilton (11.) |  Mercedes (16.) | Raportti |
Aiheesta muualla

Kuvia tai muita tiedostoja aiheesta Formula 1 -kausi 2014 Wikimedia Commonsissa
Osakilpailut Formula 1 -kaudella 2014
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Bahrain |  Kiina |  Espanja |  Monaco |  Kanada |  Itävalta |  Britannia |  Saksa |
|  Unkari |  Belgia |  Italia |  Singapore |  Japani |  Venäjä |  Yhdysvallat |  Brasilia |  Abu Dhabi |  |
| n k Formula 1 -kaudet |
| --- | --- |
1950-luku:  1950  1951  1952  1953  1954  1955  1956  1957  1958  1959 
1960-luku:  1960  1961  1962  1963  1964  1965  1966  1967  1968  1969 
1970-luku:  1970  1971  1972  1973  1974  1975  1976  1977  1978  1979 
1980-luku:  1980  1981  1982  1983  1984  1985  1986  1987  1988  1989 
1990-luku:  1990  1991  1992  1993  1994  1995  1996  1997  1998  1999 
2000-luku:  2000  2001  2002  2003  2004  2005  2006  2007  2008  2009 
2010-luku:  2010  2011  2012  2013  2014  2015  2016  2017  2018  2019 
2020-luku:  2020  2021  2022  2023  2024  2025
Baseballin Euroopan-mestaruuskilpailut 1983

Baseballin Euroopan mestaruuskilpailut 1983 pelattiin Italiassa 28. heinäkuuta - 7. elokuuta. Turnaukseen osallistui kuusi joukkuetta, jotka pelasivat aluksi yksinkertaisen sarjan. Kaksi parasta pelasi loppuottelusarjan mestaruudesta ja muut pelasivat sarjamuotoisesti pronssista ja muista sijoituksista. Kilpailu oli samalla karsinta Los Angelesin olympialaisten näytösturnaukseen. Italia voitti Euroopan-mestaruuden ja olympia paikan. Vuoden 1984 maailmanmestaruusturnaukseen pääsi Italian ohella myös hopeajoukkue Alankomaat.
Alkulohko

| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Italia | 5 | 5 | 0 | 1.000 |  | - | - | 21-1 | 24-0 | 32-0 |
|  Alankomaat | 5 | 4 | 1 | .800 | 5-9 |  | 21-0 | - | - | 36-0 |
|  Belgia | 5 | 3 | 2 | .600 | 0-7 | - |  | - | 3-2 | - |
|  Ruotsi | 5 | 2 | 3 | .400 | - | 0-17 | 0-5 |  | 23-13 | - |
|  Espanja | 5 | 1 | 4 | .200 | - | 0-12 | - | - |  | 7-3 |
|  Ranska | 5 | 0 | 5 | .000 | - | - | 0-25 | 5-15 | - |  |
Jatkosarjat > Alempi jatkosarja

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Belgia | 6 | 6 | 0 | 1.000 |  | - | 15-2 | 12-11 |
|  Espanja | 6 | 3 | 3 | .500 | 3-13 |  | 11-8 | - |
|  Ruotsi | 6 | 3 | 3 | .500 | - | - |  | 18-6 |
|  Ranska | 6 | 0 | 6 | .000 | - | 1-11 | - |  |
Alkusarjan keskinäiset ottelut mukana lopputuloksissa.
Loppuottelut

| Alankomaat – Italia  | Alankomaat – Italia  | Alankomaat – Italia  | Alankomaat – Italia  |  |
| --- | --- | --- | --- | --- |
|  | Italia | Alankomaat | 14–1 |  |
|  | Italia | Alankomaat | 12–2 |  |
|  | Italia | Alankomaat | 4–14 |  |
|  | Alankomaat | Italia | 2–310 |  |
Italia Euroopan-mestari otteluvoitoin 3-1.
Henkilökohtaiset palkinnot

| Palkinto | Pelaaja |
| --- | --- |
Paras lyöjä:  Roberto Bianchi
Amway

| Amway Global |
| --- | --- |

Yritysmuoto:  yksityinen osakeyhtiö
Perustettu:  1959
Toimitusjohtaja:  Doug DeVos
Puheenjohtaja:  Steve Van Andel
Avainhenkilöt:  Steve Van Andel, Doug DeVos
Kotipaikka:  Ada, Michigan
Toimiala:  suoramyynti
Tuotteet:  kosmetiikka, hygieniatuotteet, ravintolisät, vedensuodatusjärjestelmät
Emoyhtiö:  Alticor Inc.
Omistaja:  Van Andel ja DeVos -suvut
Kotisivu:  amway.com
Infobox OKVirheellinen NIMI-arvo: 
Amway on verkostomarkkinoinnilla toimiva suoramyyntiyritys ja valmistaja. Yrityksen itse valmistamat tuotteet ovat pääasiassa terveys-, kauneus- ja kodinhoitoalalta.
Amwayn ovat perustaneet vuonna 1959 Jay Van Andel ja Rich DeVos. Pääkonttori on Adassa Michiganissa Pohjois-Amerikassa. Alticor-konsernin liikevaihto oli 9 miljardia dollaria vuonna 2010. Amway toimii yli 85 markkina-alueella ja jakelu on maailmanlaajuinen. Vuonna 2010 Amway sijoittui Forbesin tutkimuksessa sijalle 32 maailman suurimmista yksityisessä omistuksessa olevista yrityksistä.
Yhtiöllä oli 2010-luvun alussa noin viisi miljoonaa aktiivista itsenäistä liikkeenharjoittajaa (englanniksi independent business owners, IBOs). Yhtiön perustajien alkuperäinen tarkoitus oli heidän itsensä mukaan kehittää liiketoimintamalli, jossa käytetään uudentyyppistä tuotteiden jakelujärjestelmää ja tarjotaan tavallisille ihmisille mahdollisuus yrittäjyyteen sekä taloudellisen riippumattomuuden saavuttamiseen.
Todellisuudessa tutkimukset ovat osoittaneet, että 990–999 jokaisesta 1 000 osallistujasta verkostomarkkinointiin häviää rahaa.
Historia

Jay Van Andel ja Richard DeVos olivat liikekumppaneita eri aloilla. Vuonna 1949 Neil Maskaant esitteli heille Nutrilite Products Corporationin liiketoiminnan. Nutrilite oli tohtori Carl Rhenborgin perustama Kaliforniassa toimiva suoramyyntiyritys. Vuonna 1949 DeVos ja Van Andel aloittivat Nutrilite-ravintolisien jakelijoina. He myivät ensimmäisen laatikon seuraavana päivänä 19,50 Yhdysvaltain dollarilla, mutta menettivät kiinnostuksensa seuraavaksi kahdeksi viikoksi. Pian tämän jälkeen Maskaant, josta oli tullut heidän sponsorinsa, kehotti heitä osallistumaan Nutrilite-seminaariin Chicagossa. lähde?
Kokous oli keskikaupungin hotellissa, jossa oli yli sata ihmistä läsnä. Nähtyään myynninedistämisvideoita ja kuuntelemalla puheita yritykseltä ja menestyneiltä jakelijoilta he päättivät jatkaa Nutrilite-liiketoimintamahdollisuutta innostuneesti. He myivät toisen laatikon paluumatkallaan Michiganiin ja kehittivät nopeasti liiketoimintaansa eteenpäin. lähde?
Vuonna 1949 DeVos ja Van Andel olivat muodostaneet Ja-Ri Corporation (lyhennys heidän etunimistään) -tuontiyrityksen puisille tavaroille Etelä-Amerikasta. Paluumtkalla Nutrilite-seminaarista he lisäsivät Ja-Ri Corporationin Nutrilite-sopimukseen. Jokaisen tuotteen myyntivoiton lisäksi Nutrilite tarjosi palkkiojärjestelmän. Vuoteen 1958 mennessä DeVos ja Van Andel olivat rakentaneet yli 5€ 000 jakelijan organisaation. Nutriliten vakaus aiheutti kuitenkin huolta, ja huhtikuussa 1959 he ja muutama huippujakelija muodostivat American Way Associationin edustamaan jakelijoita ja etsimään uusia tuotteita markkinoille.
Heidän ensimmäinen tuotteensa oli Frisk, tiivistetty orgaaninen puhdistusaine, jonka tiedemiehet olivat kehittäneet Ohiossa. DeVos ja Van Andel ostivat oikeudet Friskin valmistukseen ja jakeluun. Myöhemmin nimi muutettiin LOC:ksi (Liquid Organic Concentrate).  He perustivat Amway Sales Corporationin tuotteiden hankkimiseen, varastoimiseen, myyntiin ja markkinointisuunnitelmaa varten. Amway Services Corporation hoiti vakuutus- ja muut etuudet jakelijoille (Amway on lyhenne American Way:stä). Vuonna 1960 he ostivat 50 prosentin osuuden Atco Manufacturing Companystä Detroitissa, LOC:n alkuperäisestä valmistajasta ja muuttivat nimensä Amway Manufacturing Corporationiksi.  Vuonna 1964 Amway Sales Corporation, Amway Services Corporation ja Amway Manufacturing Corporation yhdistyivät yhdeksi kokonaisuudeksi: Amway Corporationiksi. lähde?
Amway osti Nutriliten osake-enemmistön vuonna 1972 ja loputkin 1994.
Historia > Kansainvälinen laajentuminen

Amway laajeni ulkomaille Australiaan vuonna 1971, Eurooppaan vuonna 1973, osaan Aasiaa vuonna 1974, Japaniin vuonna 1979, Latinalaiseen Amerikkaan vuonna 1985, Kiinaan vuonna 1995, Afrikkaan vuonna 1997, Intiaan ja Skandinaviaan vuonna 1998 Venäjälle vuonna 2005, ja Vietnamiin vuonna 2008.
Historia > Oikeudenkäynnit > FTC vs. Amway 1975–1979

Yhdysvaltain liittovaltion ylläpitämä Federal Trade Commission eli FTC nosti kanteen Amwayta vastaan vuonna 1975 epäillen sitä laittomasta pyramidimyynnistä. Oikeudenkäynti päättyi vuonna 1979. Päätöksessä todettiin, ettei Amway ole pyramidihuijaus eli pyramidipeli eikä ketjukirjeen tavoin toimeenpantu laiton rahankeräys sillä edellytyksellä, että jälleenmyyjät noudattavat niin sanottuja jälleenmyynnin sääntöjä (retail rules).
Amwayn oikeudenkäynnin jälkeen verkostomarkkinointi on kasvattanut markkinaosuuttaan eri puolilla maailmaa ja levinnyt uusille maantieteellisille alueille. Yhtiöiden tuotevalikoima on kasvanut, jälleenmyyjiä on tullut miljoonia lisää ja yritysten lukumäärä on noussut tuhansiin eri puolilla maapalloa. Pelkästään Pohjois-Amerikassa on toiminut yli 650 yritystä vuoteen 2007 mennessä, mutta suuri osa niistä on kuitenkin ollut lyhytaikaisia ja ajautunut konkurssiin tai lopetettu muista syistä pian toiminnan aloittamisen jälkeen. Osa yrityksistä on tuomittu laittomina rahankeräyksinä, ja viranomaiset ovat lakkauttaneet ne.
Verkostomarkkinointiin kriittisesti suhtautuvat henkilöt ja kansalaisjärjestö Pyramid Scheme Alert Org. ovat yrittäneet saada Amwayn oikeudenkäynnin avatuksi uudelleen. Yhdysvaltojen lainsäädännön vuoksi se ei kuitenkaan ole ollut mahdollista. Amwaytä vastaan on vuoden 1979 jälkeen nostettu useita uusia kanteita, jotka se on yleensä sopinut asianomistajien kanssa.
Viimeisin suuri oikeudenkäynti alkoi tammikuussa 2007, ja siinä Amwaytä syytetään laittomasta pyramiditoiminnasta sekä viitataan vuoden 1979 oikeuden päätökseen, jota Amway ei kanteen mukaan noudata.
Historia > Amway Pohjoismaissa

Amway tuli Pohjoismaihin vuonna 1998 ja Suomeen heinäkuussa 1999. Vuonna 2005 sillä oli alueella noin 30 000 lisenssin uusinutta itsenäistä liikkeenharjoittajaa (ILH). Heistä muutama tuhat oli Suomessa. ILH sai toimia kaikissa Pohjoismaissa yhdellä rekisteröitymisellä (lisenssimaksulla ja aloituspaketilla).
Tuotemerkit

Amwayn tuotevalikoimassa oli aluksi vain LOC (Liquid Organic Concentrate). Tuotevalikoima laajeni vuonna 1960 pyykinpesuaine SA8:lla, Satinique-hiustenhoitosarjalla vuonna 1965 ja kosmetiikkamerkki Artistrylla 1968. Nykyään Amway valmistaa itse yli 450 tuotetta. Tuotantolaitoksia sijaitsee Yhdysvalloissa, Kiinassa ja Intiassa. Lisäksi Nutriliten luonnonmukaista tuotantoa harjoittavia tiloja on Brasiliassa, Meksikossa ja Yhdysvalloissa (Kaliforniassa ja Washingtonissa). Amway yhdistää satoja muita valmistajia tarjoten lähes kaikkea kirjoista (esim. Barnes & Noble, Pohjois-Amerikassa) viineihin (World of Wine, Europe).
Tuotemerkit > Kodinhoito

Amway tunnetaan Pohjois-Amerikassa parhaiten sen alkuperäisistä tuotteista: monikäyttöisestä LOC-puhdistusaineesta, SA8-pyykinpesuaineesta ja Dish Drops -astianpesuaineesta. Tammikuussa 2007 Consumer Reportsin julkaisemassa testissä SA8 Bioquest valittiin parhaiten toimivaksi pyykinpesuaineeksi pistein 99/100. Consumer Report kuitenkin kritisoi SA8:n hintaa.
Tuotemerkit > Terveys ja kauneus

Terveys- ja kauneustuotemerkkejä ovat Artistry, Beautycycle, Time Defiance, Artistry Essentials, Pure White, Satinique, Tolsom, Body Series, Glister, Moiskin (Etelä-Amerikka), eSpring, iCook ja Nutrilite / Nutriway.
Tuotemerkit > Artistry

Artistry-tuotteita ovat ihonhoitotuotteet, kosmetiikka, anti-ikääntymisvoiteet ja seerumit.
Tuotemerkit > Nutriway / Nutrilite

Eniten myyty tuotemerkki on Nutriway / Nutrilite. Vuonna 2008 Nutriliteä myytiin maailmanlaajuisesti yli kolmella miljardilla Yhdysvaltain dollarilla. Vuonna 2001 viisi Nutriliten tuotteista sai NSF International -sertifikaatin. Vuodesta 2002 lähtien ConsumerLab.comin riippumaton kyselytutkimus on osoittanut Nutrilitellä olevan korkein asiakastyytyväisyys (96 % vuonna 2006) luokassa suoramyynti / MLM.
Nutrilite on voittanut vuosina 2006–2009 ravintolisä-, terveys- ja elintarvikeryhmän "Platinum" ja "Gold" -palkintoja Malesiassa, Kiinassa, Taiwanissa, Thaimaassa ja Aasiassa Valittujen Palojen (Reader's Digest) "Trusted Brands of Asia" -kyselyssä. Vuonna 2008 Nutriliten tiedemiehet yhteistyössä Alticorin tytäryhtiön Interleukin Geneticsin kanssa voittivat "12th John M. Kinney Award for Nutrition and Metabolism" tutkimuksestaan ravitsemuksen ja genetiikan vuorovaikutuksesta.
Tammikuussa 2009 Amway ilmoitti vapaaehtoisesti vetävänsä markkinoilta erän Nutrilite- ja XS Energia -patukoita huomattuaan, että Peanut Corporation of America oli mahdollisesti valmistanut ne salmonellan saastuttamista ainesosista. Yhtiö ilmoitti, ettei se ollut saanut raportteja tuotteista johtuvista sairauksista.
Tuotemerkit > eSpring

eSpring-vedensuodatusjärjestelmä lanseerattiin vuonna 2000. Se on ensimmäinen kotikäyttöön tarkoitettu vedenkäsittelyjärjestelmä, joka käytti desifiointiin aktiivihiilisuodatinta ja UV-valoa. Järjestelmälle on myönnetty ANSI/NSF Standardit 42, 53, 55 sertifikaatit. Yksikkö oli myös ensimmäinen kaupallinen laite, joka sisälsi sisaryhtiö Fulton Innovationsin eCoupled:in langatonta energianinduktointitekniikkaa. Vuonna 2007 Consumer Eloectronics Show’ssa Fulton Innovations julkaisi teknologian myös muissa elektroniikkalaitteissa. Yritykset, jotka hyödyntävät tätä teknologiaa ovat General Motors, Motorola ja Visteon. Vuonna 2006 puolalainen voittoa tavoittelematon "World Foundation of Health, Heart and Mind" nimesi eSpringin "Products of the Year":ksi. eSpring on voittanut lukuisia "Gold" ja "Platinum" -palkintoja Reader's Digest Most Trusted Brand Asia -kyselyssä.
Tuotemerkit > Atmosphere

Vuonna 2008 Amwayn Atmosphere Air Purifierista tuli ensimmäinen ilmanpuhdistin, jolle Asthma and Allergy Foundation of America myönsi Asthma and Allergy Friendly -sertifikaatin.
Hyväntekeväisyys

Amway Europe aloitti avustusyhteistyön UNICEFin kanssa lasten hyväksi vuonna 2001. Vuonna 2003 yhtiö aloitti yhteiskuntavastuuohjelman "One by One for Children", joka on nyt osa UNICEF -yhteistyötä. Vuodesta 2001 Amway Europe ja sen 500 000 eurooppalaista jakelijaa ja 26 tytäryhiötä ovat lahjoittaneet yli 3 500 000 USD UNICEFille. Vuonna 2005 Amway Europe sitoutui uudelleen lahjoittamaan 2 500 000 € UNICEFille seuraavien viiden vuoden aikana.
Aiheesta muualla

Amway 2007. Amway Europe Ltd, Amway.fi. Viitattu 28. huhtikuuta 2007.
Amway Forever: The Amazing Story of a Global Business Phenomenon, elokuu 2011, John Wiley & Sons; (ISBN 978-0-470-48821-8)
Delìrium Còrdia

| Delìrium Còrdia Fantômas |
| --- | --- | --- |

Studioalbumin tiedot
 Äänitetty : Kesällä 2003
 Julkaistu: 27. tammikuuta, 2004
 Tuottaja(t): Mike Patton
 Tyylilaji: Avant-garde metal, Experimental Rock
 Kesto: 74.17
 Levy-yhtiö: Ipecac Recordings
Fantômasin muut julkaisut
| Millennium Monsterwork 2000 2002 | Delìrium Còrdia 2004 | Suspended Animation 2005 |
Delìrium Còrdia on superyhtye Fantômasin kolmas studioalbumi, jonka Ipecac Recordings julkaisi  vuonna 2004.
Tyyli > Musiikki

Musiikin levyllä voisi luokitella kauhuelokuvien elokuvamusiikin tyyliseksi, mutta albumi sisältää välillä ääniä kirurgisista leikkauksista ilman anestesiaa. Albumilla on vain yksi kappale, joka kestää 74 minuuttia ja 17 sekuntia joten levy on siis täysin konseptialbumi.
Muutama musiikkityyli on peitetty pääkohtaisen musiikin alle, kuten viihde- ja metallimusiikkia.
Tyyli > Kansi- ja välilehtitaide

Välilehdissä on aitoja kuvia ihmisten kirurgisista leikkauksista. Kuvat on nähtävillä  täällä.
Kappaleet

"Surgical Sound Specimens from the Museum of Skin" – 74:17
Arvostelut

All Music Guide:
Tekijät

Mike Patton - Laulu, tuottaja, sovitus, design/layout
Dave Lombardo - Rummut
Buzz Osborne - Kitara
Trevor Dunn - Basso
Max Aguilera-Hellweg - Valokuvat (otettu luvan kanssa kirjasta The Sacred Heart: An Atlas of the Body Seen Through Invasive Surgery, ISBN 0-8212-2377-1)
S. Husky Höskulds - Ääni työskentely
Mott Lange - Avustava ääni työskentely
Martin Kvamme - Kansi- ja välilehti taide
Richard Selzer - Äänet
Aiheesta muualla

Delìrium Còrdia Discogsissa. (englanniksi)
Albumi Delìrium Còrdia Encyclopaedia Metallum -sivustolla (englanniksi)
Joan Edelmann

Ragni Joan Elisabeth Edelmann (ent. Joan Harms, s. 30. tammikuuta 1936 Helsinki) on suomenruotsalainen radio- ja tv-journalisti ja televisiojohtaja. Hän toimi Yleisradion ruotsinkielisen tv-toiminnan päällikkönä ja johtajana 1970-luvun taitteesta 1990-luvun loppupuolelle.
Joan Harms valmistui filosofian maisteriksi 1960 opiskeltuaan kieliä, taidehistoriaa, kirjallisuutta ja valtio-oppia. Vuodet 1962–1968 hän työskenteli Ylen ruotsinkielisen radion kirjallisuus- ja kulttuuritoimittajana. Hänet nimitettiin 1969 ruotsinkielisen televisiotoiminnan ohjelmapäälliköksi ja vuonna 1994 ohjelmajohtajaksi. Määrätietoisena ja suorapuheisena tunnettu Harms puolusti ruotsin kielen asemaa Yleisradiossa ja kehitti ruotsinkielistä tv-toimintaa monin tavoin. Päällikkövuosinaankin hän piti yllä tuntumaa ohjelmatyöhön muun muassa monien asia- ja  keskusteluohjelmien tekijänä.
Harms jäi eläkkeelle 1996. Vuosina 1997–2006 Yleisradion ruotsinkielinen toimiala jakoi vuosittain Joan Harmsin elämäntyön kunniaksi nimettyä palkintoa, joka oli suuruudeltaan aluksi 15 000 markkaa.
Vuonna 1970 Harms julkaisi yhdessä Max Randin ja Keijo Savolaisen kanssa tietokirjan Sarjafilmien maailmat: Yleisradion ja Mainos-television sarjafilmiohjelmisto 2.2.1969–17.5.1969 (Otavan Delfiinikirjat 1970. ISBN 9511033093).
Joensuun kartano

Joensuun kartanon päärakennuksen julkisivu.
Joensuun kartano vuonna 1911. Kuva: Signe Brander.
Gunnar Berndtsonin (1854–1895) piirros Joensuun kartanosta.
Joensuun kartano (myös nimellä Åminnen kartano) on kartano Halikossa nykyisessä Salon kaupungissa.
Kartanon päärakennuksen ovat suunnitelleet Charles Bassi ja Carl Christoffer Gjörwell. Julkisivussa olevat medaljongit ovat ruotsalaisen kuvanveistäjän Johan Tobias Sergelin käsialaa. Päärakennusta ympäröivät rakennukset edustavat kustavilaista tyyliä ja ovat peräisin ajalta, jolloin kartanonherrana oli Gustaf Mauritz Armfelt. Kartanoon on kuulunut kiinteästi Hornien rakennuttama Halikon keskiaikainen kirkko, johon kartanolla on ollut patronaattioikeus. Kartanolta kulkee Halikon kirkolle Salon pisin, kahden kilometrin mittainen koivukuja. Tilalla viljellään nykyään mallasohraa, leipävehnää, siemenviljaa ja öljykasveja.
Kartanon mailta löydettiin vuonna 1887 niin sanottu Halikon aarre, joka on valmistettu vuosien 1050 ja 1150 välillä.